CELEX: 32016R1184
Language: el
Date: 2016-07-18
Title: Κανονισμός (EE) 2016/1184 του Συμβουλίου, της 18ης Ιουλίου 2016, για την τροποποίηση του κανονισμού (ΕΕ) 2015/2265 για το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα προϊόντα αλιείας για την περίοδο 2016-2018

21.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 196/1
            
         ΚΑΝΟΝΙΣΜΌΣ (EE) 2016/1184 ΤΟΥ ΣΥΜΒΟΥΛΊΟΥ
   της 18ης Ιουλίου 2016
   για την τροποποίηση του κανονισμού (ΕΕ) 2015/2265 για το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα προϊόντα αλιείας για την περίοδο 2016-2018
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 31,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) 2015/2265 του Συμβουλίου (1) προβλέπει το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα προϊόντα αλιείας για την περίοδο 2016-2018. Για κάθε δασμολογική ποσόστωση έχουν καθοριστεί ενδεδειγμένες ποσότητες, ώστε να διασφαλιστεί επαρκής εφοδιασμός του κλάδου στην Ένωση κατά την περίοδο 2016 έως 2018.
            
         
               (2)
            
            
               Στο τρίτο εδάφιο της υποσημείωσης 2 του παραρτήματος του κανονισμού (ΕΕ) 2015/2265 περιγράφονται οι επεξεργασίες για τις οποίες μπορούν να χρησιμοποιηθούν ορισμένες δασμολογικές ποσοστώσεις. Το εν λόγω εδάφιο δεν περιλαμβάνει τον τεμαχισμό μεταξύ των επεξεργασιών που καλύπτονται από τη δασμολογική ποσόστωση με αύξοντα αριθμό 09.2760, όσον αφορά τον κατεψυγμένο μερλούκιο και το κοκκινοφίδιο.
            
         
               (3)
            
            
               Για τη χρησιμοποίηση της εν λόγω δασμολογικής ποσόστωσης, είναι σκόπιμο να περιληφθεί ο τεμαχισμός ως ιδιοχαρακτηριστική εργασία.
            
         
               (4)
            
            
               Κατά συνέπεια, ο κανονισμός (ΕΕ) 2015/2265 θα πρέπει να τροποποιηθεί αναλόγως.
            
         
               (5)
            
            
               Η περίοδος κατά την οποία ισχύουν οι ποσοστώσεις που άνοιξαν με τον κανονισμό (ΕΕ) 2015/2265 κατά το πρώτο έτος διαρκεί από την 1η Ιανουαρίου έως τις 31 Δεκεμβρίου 2016. Δεδομένου ότι πρέπει να διασφαλίζεται ίση μεταχείριση των οικονομικών φορέων, ο παρών κανονισμός θα πρέπει να έχει αναδρομική ισχύ από την 1η Ιανουαρίου 2016,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο τρίτο εδάφιο της υποσημείωσης 2 του παραρτήματος του κανονισμού (ΕΕ) 2015/2265, προστίθεται η ακόλουθη περίπτωση:
   
      
                  «—
               
               
                  τεμαχισμός υλικών που υπάγονται στους κωδικούς ΣΟ ex 0303 66 11, 0303 66 12, 0303 66 13, 0303 66 19, 0303 89 70, 0303 89 90».
               
            
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2016.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Ιουλίου 2016.
      
         
            Για το Συμβούλιο
         
         
            Η Πρόεδρος
         
         G. MATEČNÁ
      
   
   
      (1)  Κανονισμός (ΕΕ) 2015/2265 του Συμβουλίου, της 7ης Δεκεμβρίου 2015, για το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα προϊόντα αλιείας για την περίοδο 2016-2018 (ΕΕ L 322 της 8.12.2015, σ. 4).